“એક યોગ્ય માણસ મળી ગયો છે મને તમારા માટે,” ચહેરા પર સ્મિત સાથે એમણે કહ્યું. “મેજર થોમ્પસન. વર્ષો સુધી એ આર્મિમાં મેડિકલ વિભાગમાં હતા, અને થોડો સમય એ ફિલિપાઇન્સમાં પણ હતા. આર્મિમાંથી તો એ નિવૃત્ત થઈ ગયા છે, પણ અહીં શહેરમાં એમણે પ્રેક્ટિસ શરૂ કરી છે. હું જાતે તો એમને નથી ઓળખતો, પણ એ યોગ્ય માણસ હોવાની પૂરતી તપાસ મેં કરી છે. મને લાગે છે કે આ બાબતે તેઓ જરૂર સ્પષ્ટતા કરી શકશે. એ તમારી રાહ જ જોઈ રહ્યા છે, તમે ટૅક્સી કરી લેશો તો જરૂર સમયસર તેમને મળી શકશો.”